เท!? บัฟเฟตต์ขายหุ้น IBM ออกไป 1 ใน 3 - FINNOMENA
"วอร์เรน บัฟเฟตต์" เจ้าของและประธานบริษัท Berkshire Hathaway ได้ขายหุ้น IBM ออกไป 1 ใน 3 ในช่วงไตรมาส 1 และ 2 ของปีนี้ พร้อมระบุตอนนี้หยุดขายแล้ว
8 พ.ค. 2560

“วอร์เรน บัฟเฟตต์” เจ้าของและประธานบริษัท Berkshire Hathaway ได้ขายหุ้น IBM ออกไป 1 ใน 3 ในช่วงไตรมาส 1 และ 2 ของปีนี้ พร้อมระบุตอนนี้หยุดขายแล้ว
ถือเป็นการสูญเสียเสียงสนับสนุนของนักลงทุนคนสำคัญไปสำหรับ บริษัทคอมพิวเตอร์ยักษ์ใหญ่ IBM จากก่อนหน้านี้ที่ บัฟเฟตต์ เคยถือหุ้น IBM อยู่รวมประมาณ 81 ล้านหุ้น เมื่อช่วงสิ้นปี 2016
โดย บัฟเฟตต์ กล่าวว่า เขาได้ปรับราคาประเมินของหุ้น IBM ลง และเริ่มขายทิ้งไปเป็นจำนวนมากพอสมควรเมื่อราคาหุ้นยืนอยู่เหนือ 180 ดอลลาร์ เนื่องจากผลประกอบการของ IBM ในช่วงหลังไม่ได้เป็นไปตามการคาดหมายของเขา หรือของผู้บริหารบริษัทนี้เมื่อ 6 ปีก่อน
คงต้องยอมรับว่า IBM ได้เผชิญกับคู่แข่งทางธุรกิจที่แข็งแกร่งมาก และถึงแม้ IBM จะเป็นบริษัทยักษ์ใหญ่ที่แข็งแกร่ง แต่บริษัทคู่แข่งก็ใหญ่และแข็งแกร่งเช่นกัน
ทั้งนี้ Berkshire Hathaway ยังถือหุ้น IBM อยู่มากกว่า 50 ล้านหุ้น ซึ่งมีราคาซื้อขายกันต่ำกว่า 160 ดอลลาร์ต่อหุ้น
ที่มา : http://www.moneychannel.co.th/news_detail/16802
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: